Hi bloggers!
I woke up this morning having this queer feeling of urgently writing something down. My hands were itching to get to the keyboard of my computer and type the words that were spilling down from my head to the tips of my fingers. It is as if somewhere in the night a part of me summoned these words to line up and stay as they were till they’re written down.
And I was so surprised to find that the Waray poet in me surfaced again.
So here it is, a poem about a character I’ve known as a child. It’s a little funny how come his person inspired me to write today. I hope you enjoy reading this.
Hi Mano Tamen
by
Ma. Belinda C. Lora
(written/composed: August 8, 2011)
Mayda ko kilala tawo nga istoryahon
Benjamin an ngaran pero Tamen kun taw’gon
Hiya makaluluoy kun huhuna-huna-on
Pero ha tinuod usa han pinakamalipayon
Kasagaran hukas kun imo igkatapo
An iya sul-ot nga “short “ danay pa gud buho
Pirmi niya may hiyom bisan ka pa hin-o
Magtuturutaghoy la, malipay hin duro
Buot mo tagan bado nga im’ tinakasan
Kay intawon waray gud bis’ ano nga rayan-dayan
Waray pa gud asawa ni mga anak man
Ha bug-os nga kinabuhi hiya nag-uusaan
Dayuday kaupod an sarad ngan kawit
Ha ligid han hawak an sansibar nakasab-it
Kun baga nahuhubog duro ka madawit
Danay pa gud hin “Agway!” baga nasinggit
Ha pag-guli-at niya baga hin tigbasay an biling
Ngan ha im pagkita baga di gud mapawaring
Pero kun im’ igduso mapulingkang ugaring
An mga kaharani nakakatawa ug napiling-piling
Kun mga panahon hin kuri ug pagsakit
Ha mga takna nga dumuon ka hin panit
Hiya aada bisan san-o ka sumangpit
Tinuod nga sangkay, an pagbulig hingpit
An iya pamostura bisan kun pataraw-an
Guti-ayay nga payag amo la an puy-anan
An kabus nga abaga duro an pinas-an
Pero an kasing-kasing uray nga bulawan
tso_Latn eng_Latn eng_Latn eng_Latn tso_Latn ces_Latn vec_Latn eng_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn ceb_Latn war_Latn war_Latn war_Latn war_Latn war_Latn war_Latn war_Latn war_Latn